Číslo spisu: NBS1-000-061-296

Číslo záznamu: 100-000-304-983

Dátum: 13.09.2021

**VYSVETLENIE**

informácií potrebných na vypracovanie ponuky a na preukázanie splnenia podmienok účasti podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejnému obstarávateľovi, Národnej banke Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) bola dňa 09.09.2021 prostredníctvom elektronického prostriedku, komunikačného rozhrania systému JOSEPHINE doručená žiadosť o vysvetlenie informácií potrebných na vypracovanie ponuky, v podlimitnej zákazke s názvom **„**Servisné a konzultačné služby pre infraštruktúru Openshift**“** zverejnenej vo Vestníku verejného obstarávania č. 199/2021 pod číslom 41852 - WYS zo dňa 26.08.2021 (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 1:**

Verejný obstarávateľ požaduje v bode III.2.2 (Podmienky vykonania zákazky) a v rámci „Výzvy na predkladanie ponúk“, aby uchádzač pred podpisom zmluvy predložil doklad, že je zmluvným partnerom spoločnosti Red Hat Limited na úrovni „Premier“.
Naša spoločnosť je partnerom spoločnosti Red Hat Limited na úrovni Red Hat Advanced Business Partner. Máme dlhoročné skúseností s Red Hat technológiami a niekoľkých certifikovaných špecialistov, ktorí majú skúsenosti z projektov, ktoré sú predmetom verejného obstarávania.
Máme za to, že uvedená úroveň partnerstva, naši špecialisti a skúsenosti s Red Hat technológiami sú plne postačujúce pre zabezpečenie predmetu zákazky na servisné a konzultačné služby pre infraštruktúru Openshift. Rozdiel medzi partnerstvom Premier a Advanced Business partner je hlavne v zľavách z cien, ktoré môže partner dostať pri predaji softvéru a toto nemá vplyv na predmet zákazky.
Bude verejný obstarávateľ akceptovať pre splnenie podmienok, že spoločnosť eGroup Solutions a.s. je partnerom spoločnosti Red Hat Limited na úrovni Red Hat Advanced Business Partner?

**Odpoveď:**

Verejný obstarávateľ stanovil podmienku požadovanej úrovne partnerstva z dôvodu zabezpečenia kvality dodávaných služieb. Verejný obstarávateľ má za to, že požiadavka na partnerstvo úrovne „Premier“ je primeraná.

Verejný obstarávateľ požaduje splnenie podmienky podľa bodu 33.5 časti *A.1* *POKYNY NA VYPRACOVANIE PONUKY* súťažných podkladov a bodu III.2.2 Výzvy na predkladanie ponúk

ktorá znie:

„Úspešný uchádzač pred podpisom zmluvy predloží doklad, že je zmluvným partnerom spoločnosti Red Hat Limited na úrovni Premier.“

JUDr. Zora Vypuštáková

riaditeľka odboru hospodárskych služieb